Harold Wilson

James Harold Wilson, Baron Wilson dari Rievaulx (11 Mac 1916 – 24 Mei 1995) ialah salah satu ahli politik British abad ke-20 yang paling terkenal. Beliau memenangi lebih banyak pilihan raya berbanding mana-mana satu Perdana Menteri United Kingdom abad ke-20 yang lain — iaitu empat pilihan raya umum pada tahun 1964, 1966, serta Februari dan Oktober 1974 — walaupun kebanyakannya tanpa majoriti atau tanpa majoriti besar. Wilson dianggap oleh banyak orang sebagai salah satu ahli politik sezaman yang lebih intelektual.

Kehidupan awal 
Dilahirkan di Huddersfield, England pada tahun 1916, Wilson adalah anak kepada Herbert, seorang yang amat aktif dalam Parti Liberal sebelum menyertai Parti Buruh. Selepas memenangi biasiswa, Wilson menyertai Sekolah Menengah Royds Hall di tempat asalnya itu. Apabila ayahnya diberhentikan kerja sebagai ahli kimia perindustrian, akibat pengurangan tenaga kerja, dan berpindah ke Spital, Wirral untuk mencari pekerjaan, beliau belajar Tingkatan Enamnya di Sekolah Menengah Lelaki Wirral pada tahun 1932. Semasa di sekolah ini, beliau menjadi Ketua Pengawas.

Wilson mencapai keputusan yang baik di sekolah dan memenangi biasiswa untuk belajar sejarah di Kolej Jesus, Universiti Oxford pada tahun 1934. Di Oxford, Wilson menyertai Parti Liberal dan agak aktif dalam politik, tetapi kemudian dipengaruhi oleh G. D. H. Cole untuk menyertai Parti Buruh. Selepas tahun pertama di universiti, Wilson menukarkan kursusnya kepada Falsafah, Politik, dan Ekonomi dan kemudian, memperoleh ijazah kelas pertama yang cemerlang. 

Wilson menerusi bidang akademi, dan menjadi salah seorang pensyarah yang paling muda di Universiti Oxford. Beliau merupakan pensyarah Ekonomi di Kolej Baru pada tahun 1937 dan pensyarah Sejarah Ekonomi di Kolej Universiti pada tahun 1938. Untuk sebahagian besar masa pada tempoh ini, beliau merupakan pembantu penyelidik kepada William Beveridge yang sedang membuat kajian terhadap pengangguran dan kitaran perdagangan.

Apabila Perang Dunia Kedua tercetus, Wilson sukarela mendaftar bagi menyertai perang tetapi dikelaskan sebagai pakar dan dipindahkan ke Perkhidmatan Awam. Kebanyakan masanya ketika perang ini dihabiskan sebagai ahli statistik dan ekonomi untuk industri arang batu. Beliau menjadi Pengarah Ekonomi dan Statistik di Kementerian Bahan Api dan Kuasa antara tahun 1943-1944. Wilson amat ghairah akan statistik pada seumur hidupnya. Sebagai Presiden Lembaga Perdagangan, beliau merupakan daya penggerak untuk Akta Statistik Perdagangan 1947 yang kini masih merupakan pihak berkuasa undang-undang yang digunakan untuk mengumpulkan kebanyakan statistik ekonomi di Great Britain.

Leluhur

Dibawah merupakan daftar leluhur bagi Harold Wilson.
</center>

Rujukan

Bacaan lanjut
 Farr, Martin. "Wilson, (James) Harold, 1st Baron Wilson 1916-1995." in Reader's Guide to British History London: Routledge, 2003. online at Credo Reference. 
 Jenkins, Roy. "Wilson,  (James) Harold, Baron Wilson of Rievaulx  (1916–1995)," Oxford Dictionary of National Biography, Oxford University Press,  2004; online edn, January 2009 accessed 15 October 2012
 
 
 
 Wilson, Harold. (1979). The Labour Government 1964-1970: A Personal Record (London: Weidenfeld and Nicolson/Michael)

Bibliografi

Terdapat banyak bibliografi mengenai Harold Wilson. Dia merupakan pengarang sejumlah buku. Dia merupakan subjek banyak bibliografi (bagi penulisan ringan dan serius) dan analisa akademik bagi kerjaya dan pelbagai aspek polisi yang dilaksanakan oleh kerajaan pimpinannya. Dia ditonjolkan dalam banyak buku "jenaka". Dia merupakan Perdana Menteri semasa apa yang dikenali sebagai era Ayunan London "Swinging London"  1960-an, dan dengan itu ditonjolkan dalam banyak buku mengenai tempoh ini dalam sejarah.

Pautan luar

 
 Lord Wilson of Rievaulx  – Daily Telegraph obituary
 More about Harold Wilson  on the Downing Street website.
 Roy Hattersley, The truth about Harold Wilson – after 30 years of scandalous rumours, Daily Mail, 24 June 2007
 Photo of Harold Wilson's grave on Scilly Isles
 Article on MSN Encarta(  31 October 2009)

Pautan luar 
 Pangkalan Data Sejarah Dunia: Kronologi Harold Wilson 

Kelahiran 1916
Kematian 1995
Perdana Menteri United Kingdom